2.3 การประกอบธุรกิจของแต่ละสายผลิตภัณฑ์

ลักษณะผลิตภัณฑ์

บริษัทดำเนินกิจการประกอบธุรกิจเป็นผู้ผลิตและส่งออกเครื่องประดับอัญมณีที่ทำด้วยเนื้อเงินและทองคำ
โดยมุ่งผลิตเครื่องประดับอัญมณีบนตัวเรือนทองคำหรือเนื้อเงินในระดับราคาปานกลางเป็นผลิตภัณฑ์หลัก
ซึ่งจะประดับตัวเรือนด้วยเพชร และพลอยต่าง ๆ (diamond, precious & semi precious
stones) เครื่องประดับที่บริษัทผลิต ได้แก่ แหวน ต่างหู เข็มกลัด จี้ สร้อยคอ และสร้อยข้อมือ
โดยใช้เครื่องหมายการค้าของบริษัท คือ PRANDA ตลาดต่างประเทศที่สำคัญ ได้แก่ สหรัฐอเมริกา
กลุ่มประเทศประชาคมเศรษฐกิจยุโรป ออสเตรเลีย เอเชียแปซิฟิค และตะวันออกกลาง

สำหรับตลาดในประเทศ บริษัทเป็นเจ้าของเครื่องหมายการค้า Prima Gold -
ผลิตภัณฑ์เครื่องประดับทองคำบริสุทธิ์ 99.9 % Prima Diamond - เครื่องประดับเพชรแท้ Prima
Art - ผลิตภัณฑ์งานศิลป์ประเภททองคำ 99.99% Century Gold - เครื่องประดับทองคำ
96.5% และ esse - เครื่องประดับเงิน โดยจัดจำหน่ายผ่านบริษัทย่อยคือ บจก. พรีม่าโกลด์
อินเตอร์เนชั่นแนล นอกจากนี้ยังมีรายได้จากการรับผลิตสินค้าพิเศษให้กับบริษัท หน่วยงานราชการ
และสถาบันต่าง ๆ ที่มีความต้องการสินค้าที่ระลึกหรือวัตถุมงคลที่จัดทำเป็นพิเศษ

สิทธิหรือข้อจำกัดในการประกอบธุรกิจ

สิทธิพิเศษจากการส่งเสริมการลงทุน

  -------------------------------------- ---------------------------------
  รายการ                                 เงื่อนไข

  เลขที่บัตรส่งเสริม                          1010/2544

  ลงวันที่                                  10 มกราคม 2544

  อนุมัติเมื่อวันที่                             11 กรกฎาคม 2543

  สถานที่ประกอบการ                         นิคมอุตสาหกรรมสุรนารีจังหวัดนครราชสีมา

  กำลังการผลิต (ชิ้น/ปี)                      2,000,000

  สิ้นสุดวันนำเข้าเครื่องจักร                    10 มกราคม 2548

  วันเปิดดำเนินการ                          1 มกราคม 2546
                                         (ขยายระยะเวลาวันเปิดดำเนินการ –
                                         กรกฎาคม 2548)

  ยกเว้นภาษีเงินได้ 100%                     8 ปี

  วันหมดอายุยกเว้นภาษีเงินได้                  31 ธันวาคม 2553
  -------------------------------------- ---------------------------------

+----------------------------------+-----------------------------------+
| รายการ                           | เงื่อนไข                            |
+----------------------------------+-----------------------------------+
| ลดหย่อนภาษีเงินได้ 50%               | 5 ปี                               |
| นับจากวันพ้นกำหนด                   |                                   |
+----------------------------------+-----------------------------------+
| วันหมดอายุยกเว้นภาษีเงินได้            | 31 ธันวาคม 2558                    |
+----------------------------------+-----------------------------------+
| บัตรส่งเสริมฉบับแก้ไข                 | 4501/2546 (2-1010/2544)           |
|                                  |                                   |
| # 2                              | 4207/2547 (3-1010/2544)           |
|                                  |                                   |
| # 3                              |                                   |
+----------------------------------+-----------------------------------+

สิทธิอื่น

ในปี 2529 บริษัทได้รับอนุมัติให้จัดตั้ง คลังสินค้าทัณฑ์บน (Bonded
Warehouse)ประเภทโรงผลิตสินค้าจากกรมศุลกากรทำให้บริษัทสามารถนำเข้าทองคำแท่งและวัตถุดิบอื่น
ๆ จากต่างประเทศได้เองภายใต้การอนุญาตจากกระทรวงการคลัง
โดยได้รับสิทธิพิเศษในการยกเว้นภาษีอากรขาเข้า

บริษัทฯ ได้รับคัดเลือกให้เป็นผู้ประกอบการค้าระหว่างประเทศระดับบัตรทอง (GOLD CARD) เลขที่
009/2542 จากกรมศุลกากร ซึ่งบริษัทได้รับเกียรติบัตรเมื่อวันที่ 14 กุมภาพันธ์ 2543 ณ
กรมศุลกากร ได้รับสิทธิพิเศษดังนี้

-   สิทธิพิเศษในการนำของเข้า

  - ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

  - ให้ตัดบัญชีสินค้าสำหรับเรือ (MANIFEST) ภายหลังการปล่อยของ

  - ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการส่งของออก

- ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

- ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการคืนอากรหรือการชดเชยค่าภาษีอากร
    ได้รับอนุมัติการคืนอากรหรือชดเชยค่าภาษีอากรทันทีที่ยื่นคำร้องขอ

-   สิทธิอื่นๆ อันจะพึงมีในอนาคตตามที่อธิบดีประกาศกำหนด

ในปี 2544 (ปี 2001) บริษัทได้รับการรับรองมาตรฐานระบบบริหารคุณภาพ (Quality
Management System : QMS) ISO 9001 : 2000
ประเภทการผลิตเครื่องประดับอัญมณีในส่วนของโรงงาน บมจ. แพรนด้า จิวเวลรี่
สาขานครราชสีมา จากบริษัทผู้ตรวจสอบประเมิน BVQI
และประเภทการจำหน่ายเครื่องประดับอัญมณีและบริการ บมจ. แพรนด้า จิวเวลรี่ กรุงเทพฯ
จากบริษัทผู้ตรวจสอบประเมิน BM TRADA พร้อมกัน

บริษัทฯ ได้รับการจัดระดับให้เป็นผู้ประกอบการส่งออกที่ดี ตั้งแต่เดือนภาษีสิงหาคม 2548 เป็นต้นมา
ถึง เดือนภาษีกรกฎาคม 2552 โดยสิทธิประโยชน์ได้รับการคืนภาษีมูลค่าเพิ่มภายใน 15
วันนับแต่วันที่ยื่นแบบแสดงรายการภาษีมูลค่าเพิ่มผ่านเครือข่ายอินเตอร์เน็ต ได้รับบริการที่ดี
และการอำนวยความสะดวกในการติดต่อราชการรวมทั้งข้อมูลเกี่ยวกับภาษีมูลค่าเพิ่ม และภาษีอื่นๆ

บริษัทฯ ได้รับการยกเว้นภาษีมูลค่าเพิ่มการนำเข้าหรือการขาย อัญมณี ทองคำขาว ทองขาว เงิน
และ พาลาเดียม ตามประกาศอธิบดีกรมสรรพากรฯ ลงวันที่ 10 เมษายน 2546

 การตลาดและภาวะการแข่งขัน

 นโยบายและลักษณะการตลาดของผลิตภัณฑ์

1.  

2.   กลยุทธ์การแข่งขันที่สำคัญ

1. บริษัทมุ่งเน้นกลยุทธ์ด้านการตลาดโดยการจัดการขายให้กระจายความเสี่ยงของตลาดออกไป
โดยมีตลาดส่งออกไม่ต่ำกว่า 40 ประเทศกระจายอยู่ทั่วโลก
เพื่อหลีกเลี่ยงผลกระทบจากสภาพเศรษฐกิจผันผวนซึ่งอาจเกิดขึ้นได้ในประเทศใดประเทศหนึ่ง
อีกทั้งบริษัทยังมีนโยบายการขยายตลาดและเสาะแสวงหาตลาดใหม่ ๆ ที่มีศักยภาพในทุกปี

2. นอกจากจะขยายตลาดไปสู่ประเทศต่าง ๆ ทั่วโลกแล้ว
บริษัทยังกระจายความเสี่ยงโดยการขายผ่านลูกค้าหลัก ๆ ในแต่ละประเทศ
ไม่ผูกขาดการขายกับลูกค้ารายใดรายหนึ่งโดยเฉพาะ

3. บริษัทมุ่งเน้นการบริการที่ดีทั้งก่อนและหลังการขาย โดยมีบริษัทอยู่มากกว่า 4 แห่ง
จากประเทศหลักๆ ทั่วโลก เพื่อให้บริการแก่ลูกค้า และสามารถเข้าถึงตลาดในท้องถิ่นนั้น
โดยทราบความต้องการอันหลากหลายของลูกค้าจากทุก ๆ แห่งทั่วโลก

4. บริษัทเน้นการพัฒนาผลิตภัณฑ์ให้ตรงตามความต้องการของลูกค้าหรือตลาดนั้น ๆ
ไม่ว่าจะเป็นรูปแบบ รสนิยม
หรือราคาที่ลูกค้าต้องการเพราะตลาดของแต่ละประเทศมีความต้องการสินค้าที่แตกต่างกัน
แต่ในบางครั้งความนิยมของตลาดนั้น ๆ ได้ขยายความนิยมไปสู่ตลาดอื่น ๆ
อันส่งผลให้บริษัทมีสินค้าที่มีความหลากหลายอยู่เสมอ

 ลูกค้าเป้าหมาย

กลุ่มลูกค้าเป้าหมายของบริษัทจะต้องเป็นกลุ่มผู้ซื้อที่มีศักยภาพในการสั่งได้ตามคำสั่งซื้อขั้นต่ำ
(Minimum Order) ของบริษัท นอกจากนี้ลูกค้าเป้าหมายจะต้องเป็นลูกค้าที่มีฐานะการเงินที่มั่นคง
เป็นลูกค้าที่มีการพัฒนาตามระบบการจัดจำหน่ายสมัยใหม่ ไม่ว่าจะเป็นลูกค้าที่ขายผ่าน Cable TV
ลูกค้าที่ขายผ่าน E – Commerce หรือลูกค้าที่เป็นกลุ่ม Special Brand เหล่านี้ เป็นต้น
ซึ่งกลุ่มลูกค้าเป้าหมายเหล่านี้จะนำไปขายต่อให้กับลูกค้ารายย่อยซึ่งเป็นลูกค้าระดับปานกลาง
ที่ต้องการซื้อเครื่องประดับอัญมณีในราคาไม่แพงมากนัก และเปลี่ยนได้บ่อยตามสมัยนิยม

ในส่วนของการขายปลีก โดยผ่านบริษัทย่อย คือ บจก. พรีม่าโกลด์ อินเตอร์เนชั่นแนล
ซึ่งประกอบด้วยตราสินค้า PRIMA GOLD, PRIMA DIAMOND, PRIMA ART, CENTURY GOLD
และ esse โดยขายผ่านช่องทางการจัดจำหน่ายในประเทศถึง 54 แห่ง และต่างประเทศถึง 43
แห่ง รวมมีช่องทางการจัดจำหน่ายทั้งสิ้น 97 แห่ง ทั้งนี้ปี 2549 บจก. พรีม่าโกลด์
อินเตอร์เนชั่นแนล ได้เปิดตัว “สยามพรรณราย” ซึ่งเป็นคอลเลคชั่นใหม่ ที่มีความโดดเด่น
ผสมผสานระหว่างทองและเพชร เข้าไว้ด้วยกันในเครื่องประดับชิ้นเดียว
ทักษะการผลิตชิ้นงานในลักษณะนี้จะต้องใช้ความชำนาญ และความประณีตอย่างสูง
โดยได้แรงบันดาลใจมาจากตัวเลข ๑ ไทย ที่มีความงดงาม และมีลวดลายแบบลายกนก
ซึ่งเป็นสัญลักษณ์ของความเป็นไทย รวมถึงความหมายของเลข ๑ หมายถึง ความเป็นที่หนี่งในทุก ๆ
ด้าน รวมทั้งความเป็นหนึ่งศิลปะไทยที่ไม่ด้อยกว่าไปกว่าชาติใดในโลก
จากลักษณะความโดดเด่นดังกล่าว ทำให้ “สยามพรรณนาราย” ได้รับรางวัล Hot Design Award
จากคะแนนนิยมสูงสุดหนึ่งในสามอันดับแรกของผู้ส่งผลงานทั้งหมดจากงาน Bangkok Gems &
Jewelry Fair ครั้งที่ 37 ณ ศูนย์การแสดงสินค้าอิมแพ็ค เมืองทองธานี

ด้วยตราสินค้าดังกล่าวข้างต้น ที่บริษัทเน้น ทุกกลุ่มลูกค้า ไม่ว่าจะเป็น ลูกค้าระดับบน
และกลุ่มลูกค้าวัยทำงาน และวัยรุ่น ตามความต้องการของลูกค้าด้วยสไตล์ที่ต่างกันไป

 นโยบายการกำหนดราคา

การกำหนดราคาขายนั้น ได้กำหนดไว้ที่มาตรฐานเดียวกัน
แต่จะมีความแตกต่างกันตรงที่การให้ส่วนลดที่แตกต่างกันไปในแต่ละขนาดของลูกค้า
ซึ่งขึ้นอยู่กับปริมาณการสั่งซื้อของลูกค้า ลักษณะการสั่งของลูกค้า
ความต้องการการบริการจากบริษัทมากหรือน้อยลงเพียงใด รวมถึงความต้องการพิเศษอื่น ๆ เป็นต้น

 สัดส่วนการจำหน่ายจากยอดขาย ปี 2550 ในแต่ละวิธี

  %

  ---------------------------------------------- ------------ -----------
  1. ขายผ่านบริษัทย่อย                                            49.31

  2. ขายตรง                                                   49.94

  4. ขายผ่านสิทธิจัดจำหน่าย (Franchise)                            0.75

                                                              100
  ---------------------------------------------- ------------ -----------

รายละเอียดของสัดส่วนการจำหน่ายของบริษัทฯ ดังนี้

  ขายผ่านบริษัทย่อย

จัดตั้งบริษัทย่อย 6 แห่ง เพื่อดำเนินการจัดจำหน่ายเครื่องประดับอัญมณีในประเทศนั้น ๆ
สำหรับลูกค้าที่ต้องการซื้อสินค้าหรือบริการผ่านบริษัทย่อยดังกล่าว

  1&2) Pranda North America, Inc. / Crystaline North America, Inc. ในรัฐ
  Rhode Island

  ประเทศสหรัฐอเมริกา

  3) H. Gringoire s.a.r.l ตั้งอยู่ในปารีส ประเทศฝรั่งเศส

  4) Pranda UK Ltd. ตั้งอยู่ในลอนดอน ประเทศอังกฤษ

  5) Pranda & Kroll Gmbh & Co. KG ตั้งอยู่ในประเทศเยอรมนี

  6) Pranda Jewelry Pvt. Ltd. ตั้งอยู่ในประเทศอินเดีย

  ขายตรง (Direct Shipment)

จัดจำหน่ายตรงไปยังลูกค้าในประเทศต่าง ๆ ทั่วโลก เช่น สหรัฐอเมริกา
กลุ่มประเทศประชาคมเศรษฐกิจยุโรป ออสเตรเลีย เอเชียแปซิฟิค และตะวันออกกลาง

ขายปลีก (Retailer)

มีการจัดตั้ง Shop และ Counter ในศูนย์การค้าสำคัญทั้งในกรุงเทพฯ และต่างจังหวัด

  ขายสิทธิจัดจำหน่าย (Franchise)

ขายสิทธิจัดจำหน่ายไปในเอเซียแปซิฟิกและตะวันออกกลาง และผู้รับสิทธิจัดจำหน่าย ดำเนินการเปิด
Shop และ Counter ในศูนย์การค้าสำคัญ ๆ ในประเทศนั้น ๆ เช่น อินโดนีเซีย ฟิลิปปินส์ ดูไบ
อียิปต์ เวียดนาม ปากีสถาน เป็นต้น
โดยบริษัทจะได้รับผลตอบแทนที่เป็นจำนวนคงที่และอัตราร้อยละจากยอดขายขึ้นอยู่กับขนาดของตลาด
(Market size) ของแต่ละประเทศและค่าใช้จ่ายของบริษัทในการลงทุน
บริษัทมีนโยบายที่จะขยายการขายแบบสิทธิจัดจำหน่ายไปยังประเทศที่ยังไม่ได้มีลูกค้ามากนัก
เพื่อที่จะให้ผู้ซื้อสิทธิจัดจำหน่ายซึ่งมีความเชี่ยวชาญด้านการตลาดในประเทศนั้น ๆ ทำการขาย
เป็นการลดความเสี่ยงและประหยัดค่าใช้จ่ายมากกว่าการลงทุนเอง

   ลักษณะของลูกค้า

  สามารถแบ่งตามประเภทของกิจการได้ดังนี้

  1) กลุ่มที่ขายทาง Cable TV รวมถึงที่ผ่าน E - Commerce เช่น QVC, Home Shopping
  Network

2)  กลุ่มที่ขายผ่าน Catalogue เช่น Otto Versand, ARGOS, DANDURY MINT

3)  กลุ่มผู้ผลิตที่มีแบบของตัวเอง

  4) กลุ่ม Department Stores เช่น Macy, Kaufhof

  5) กลุ่ม Chain Stores เช่น Signet, Ben Bridge, VENDOME

 สภาพการแข่งขันภายในอุตสาหกรรม

การค้าส่งออกสินค้ากลุ่มอัญมณีและเครื่องประดับ ตลอดปี 2550 ที่ผ่านมา พบว่ามีมูลค่ารวม
5,382.2 ล้านเหรียญสหรัฐฯ ซึ่งเป็นอันดับ 5 ของการส่งออกรวมของประเทศไทย
โดยมีอัตราการเติบโต 46.72 % เมื่อเทียบกับปีที่ผ่านมา ขณะที่ปี 2549 ซึ่งมีมูลค่า 3,668.29
ล้านเหรียญสหรัฐฯ และมีอัตราการเติบโตจากปีก่อนหน้านี้ในระดับ 13.48%

สาเหตุสำคัญที่การส่งออกสินค้ากลุ่มอัญมณีและเครื่องประดับที่มีอัตราสูงในปี 2550
นี้เป็นผลจากการส่งออกทองคำที่ยังไม่ได้ขึ้นรูปมีปริมาณเพิ่มสูงขึ้นจากปี 2549 ที่มีมูลค่า 508.27
ล้านเหรียญสหรัฐฯ เพิ่มขึ้นเป็น 1,513.30 ล้านเหรียญสหรัฐฯ ในปี 2550 หรือเพิ่มขึ้น 197.73%
ทั้งนี้ผลจากราคาทองคำระหว่างในประเทศกับต่างประเทศมีส่วนต่างๆ ประกอบกับตลอด 2
ปีที่ผ่านมา ราคาทองคำได้ปรับเพิ่มสูงขึ้นอย่างต่อเนื่อง
ผู้สะสมทองคำไว้ก่อนหน้านี้จึงทะยอยจำหน่ายออกสู่ตลาดต่างประเทศ

[]

[]

ที่มา : กรมส่งเสริมการส่งออก กระทรวงพาณิชย์

สำหรับสถาณการณ์การส่งออกในรายการสินค้าประเภทเครื่องประดับแท้ของไทย
ซึ่งเป็นรายการสินค้าส่วนหนึ่งของกลุ่มอัญมณีและเครื่องประดับนั้น ในปี 2550 ที่ผ่านมามีมูลค่ารวม
2,107.37 ล้านเหรียญสหรัฐฯ หรือมีอัตราการเติบโตเพิ่มขึ้น 21.21% จากปี 2549 มีมูลค่า
1,738.55 ล้านเหรียญสหรัฐฯ หรือมีการเติบโตในระดับ 2.81% เมื่อเทียบกับปีก่อนหน้านี้

ตลาดส่งออกสินค้าเครื่องประดับแท้ 20 อันดับแรกของประเทศไทย

  ------------ ------------------ --------------- ---------- ---------- ---------- --------------- -------- -------- --------
  รายการ                          มูลค่า :                                           อัตราการขยายตัว :                   
                                  ล้านเหรียญสหรัฐฯ                                    ร้อยละ                             

                                  2547            2548       2549       2550       2547            2548     2549     2550

  1            สหรัฐอเมริกา         557.66          811.52     767.11     825.12     12.66           45.52    -5.47    7.56

  2            สหราชอาณาจักร       147.77          145.03     197.47     214.29     22.27           -1.86    36.16    8.52

  3            เยอรมนี             86.95           102.19     96.57      119.42     1.63            17.52    -5.50    23.66

  4            ฮ่องกง              31.07           51.93      56.98      113.56     0.92            67.17    9.72     99.28

  5            ออสเตรเลีย          30.51           38.42      51.10      85.96      49.54           25.95    32.99    68.23

  6            ฝรั่งเศส             47.55           54.51      57.64      78.47      14.04           14.65    5.74     36.13

  7            สหรัฐอาหรับเอมิเรตส์   28.97           42.56      43.44      78.44      3.22            46.89    2.08     80.56

  8            เดนมาร์ก            9.98            17.20      30.43      71.49      30.47           72.29    76.93    134.95

  9            อิตาลี               32.56           41.34      40.49      66.30      14.97           26.95    -2.06    63.76

  10           ญี่ปุ่น                58.94           81.84      72.51      61.36      5.91            38.86    -11.40   -15.38

  11           อิสราเอล            42.52           48.00      48.20      46.17      22.69           12.87    0.41     -4.20

  12           เนเธอร์แลนด์         14.03           16.59      26.37      33.97      54.56           18.27    58.91    28.80

  13           สวิตเซอร์แลนด์        22.19           30.39      20.36      33.23      -32.53          36.93    -33.00   63.21

  14           แคนาดา             18.24           18.40      22.88      30.37      18.67           0.87     24.33    32.75

  15           สเปน               21.99           22.21      20.04      25.10      64.20           1.01     -9.76    25.24

  16           ซาอุดีอาระเบีย        11.00           11.75      11.00      17.99      124.36          6.81     -6.42    63.54

  17           ตุรกี                7.22            11.74      15.07      16.34      36.65           62.49    28.37    8.45

  18           รัสเซีย              8.25            12.43      13.15      15.87      50.89           50.65    5.79     20.73

  19           อินเดีย              1.63            4.31       15.92      15.83      160.43          164.09   269.26   -0.56

  20           เบลเยียม            11.51           12.87      13.81      15.16      -9.30           11.83    7.29     9.82

  รวม                             1,190.6         1,575.2    1,620.5    1,964.4    13.57           32.31    2.88     21.22
  20  รายการ                                                                                                         

  อื่นๆ                             84.8            115.8      118.0      142.9      48.71           36.59    1.95     21.09

  มูลค่ารวม                         1,275.32        1,691.00   1,738.55   2,107.37   15.38           32.59    2.81     21.21
  ------------ ------------------ --------------- ---------- ---------- ---------- --------------- -------- -------- --------

ที่มา : กรมส่งเสริมการส่งออก กระทรวงพาณิชย์

หากพิจารณาถึงตลาดหลักของสินค้าเครื่องประดับแท้ที่ส่งออกจากไทย ที่มีมูลค่าสูงสุด 5 อันดับแรก
ก็คือ สหรัฐอเมริกา, สหราชอาณาจักร, เยอรมันนี, ฮ่องกง และออสเตรเลีย โดยสรุปพบว่า

ตลาดประเทศสหรัฐอเมริกา ตลอดปี 2550 ที่ผ่านมา
การส่งออกสินค้าในรายการเครื่องประดับแท้ของไทย ไปยังตลาดสหรัฐอเมริกา
ยังคงเป็นตลาดหลักอยู่และมีการเติบโต แม้ว่าเศรษฐกิจในประเทศจะมีแนวโน้มชะลอตัวลงก็ตาม
โดยในส่วนของเครื่องประดับทองมีมูลค่าการนำเข้าจากประเทศไทยรวม 421.52
ล้านเหรียญสหรัฐฯ ลดลงในอัตรา -15.30 %
โดยประเทศไทยมีส่วนแบ่งในตลาดสินค้าเครื่องประดับทองในสหรัฐอเมริกา 9.11 %
หรือครองตลาดเป็นอันดับ 3 ส่วนสินค้าเครื่องประดับเงินมีมูลค่าการส่งออก 375.68
ล้านเหรียญสหรัฐฯ ขยายตัว 51.59% และมีส่วนแบ่งตลาด 27.86 % หรือเป็นอันดับที่ 2
ในตลาดดังกล่าว

ตลาดสหราชอาณาจักร เป็นตลาดที่ยังคงเติบโตจากปีที่ผ่านมา
โดยมีมูลค่าการส่งออกเครื่องประดับทองไปจากไทยยังตลาดดังกล่าวรวม 130.81
ล้านเหรียญสหรัฐฯ ซึ่งหดตัวลง – 3.30 % มีส่วนแบ่งตลาด 5.52 % หรือครองตลาดเป็นอันดับ 8
ส่วนเครื่องประดับเงินของไทยมีการส่งออกไปยังตลาดสหราชอาณาจักรเป็นมูลค่า 69.68
ล้านเหรียญสหรัฐฯ ครองส่วนแบ่งการตลาดเป็นอันดับ 1 หรือมีส่วนแบ่ง 37.02 %

ตลาดประเทศเยอรมันนี ในปีที่ผ่านมามีการอัตราการขยายตัวของตลาดสูง
โดยมีมูลค่าการส่งออกเครื่องประดับทองจากประเทศไทยรวม 49.81 ล้านเหรียญสหรัฐฯ เพิ่มขึ้น
11.22 % หรือมีส่วนแบ่งทางการตลาด 18.70 % ครองตลาดใหญ่เป็นอันดับ 2
ส่วนเครื่องประดับเงินมีการส่งออกจากประเทศไทยเป็นมูลค่า 63.46 ล้านเหรียญสหรัฐฯ เติบโต
23.42% จากปีก่อนหน้านี้ โดยส่วนแบ่งตลาด 28.66 % ถือเป็นอันดับ 2 ในประเทศดังกล่าวเช่นกัน

ตลาดประเทศฮ่องกง เป็นตลาดที่เติบโตแบบก้าวกระโดด โดยตลอดปี 2550
ที่ผ่านมาประเทศไทยส่งออกเครื่องประดับทองไปเป็นมูลค่า 93.07 ล้านเหรียญสหรัฐฯ เพิ่มขึ้น
85.84% และครองตลาด 3.32%
ส่วนกลุ่มสินค้าเครื่องประดับเงินมีมูลค่าการส่งออกไปยังประเทศดังกล่าว 15.85 ล้านเหรียญสหรัฐฯ
เพิ่มขึ้น 221.46 % และมีส่วนแบ่งในตลาด 3.17% ถือเป็นอันดับ 6 ในตลาดดังกล่าว

ตลาดประเทศออสเตรเลีย นับเป็นอีกประเทศหนึ่งที่มีการนำเข้าเครื่องประดับจากไทยเพิ่มมากขึ้น
อันเป็นผลจากการเปิดเขตการค้าเสรีที่มีผลบังคับใช้แล้วหลายปีก่อนหน้านี้ โดยตลอดปี 2550
ที่ผ่านมามีการส่งออกเครื่องประดับทองเป็นมูลค่า 54.77 ล้านเหรียญสหรัฐฯ หรือเพิ่มขึ้น 42.37%
ซึ่งประเทศไทยมีส่วนแบ่งการตลาดกลุ่มสินค้าเครื่องประดับทอง 13.49 % ถือเป็นผู้ครองตลาดอันดับ
2 ส่วนเครื่องประดับเงิน มีมูลค่า 28.64 ล้านเหรียญสหรัฐฯ เติบโต 130.61% และมีส่วนแบ่ง
44.07% ครอบตลาดเป็นอันดับ 1 ในประเทศดังกล่าว

โดยสรุปการส่งออกสินค้าเครื่องประดับแท้จากประเทศไทย
มีอัตราการเติบโตที่เพิ่มขึ้นจากปีก่อนหน้านี้ที่อยู่ในสภาวะชะลอตัว โดยในส่วนของ บริษัท แพรนด้า
จิวเวลรี่ จำกัด(มหาชน) ซึ่งมีจุดแข็งทั้งทางด้านฐานการผลิต ซึ่งมีอยู่ 7 โรงงาน ตั้งกระจายอยู่ใน
4 ประเทศ รวมทั้งมีเครือข่ายการตลาดอยู่ในประเทศที่เป็นลูกค้าหลัก
และโดยเฉพาะอย่างยิ่งมีศูนย์ออกแบบและพัฒนาสินค้า
ที่จะสร้างสรรค์ผลิตภัณฑ์ใหม่ๆให้สอดคล้องกับรสนิยมและความต้องการของผู้บริโภคที่มีความแตกต่างกันในแต่ละประเทศลูกค้า
จึงทำให้เพิ่มยอดขายในอัตราการเติบโตที่ใกล้เคียงกับภาพรวมของอุตสาหกรรม

แนวโน้มภาวะอุตสาหกรรมและสภาพการแข่งขันในอนาคต

จากการเปิดเขตการค้าเสรีระหว่างประเทศในระดับทวิภาคีซึ่งดำเนินการและมีผลในทางปฏิบัติแล้วในบางประเทศจะเป็นผลให้เกิดการแข่งขันทางการค้าอย่างรุนแรงขึ้นอย่างหลีกเลี่ยงมิได้
โดยสามารถแบ่งการแข่งขันของอุตสาหกรรมเครื่องประดับอัญมณีระหว่างประเทศออกเป็น 2 กลุ่ม
อันได้แก่ 1) การแข่งขันด้านราคาซึ่งมีคู่แข่งที่สำคัญคือ ประเทศจีนและอินเดีย 2)
การแข่งขันด้านงานออกแบบและการตลาดซึ่งมีคู่แข่งที่สำคัญคือ ประเทศอิตาลี สหรัฐอเมริกา
และฮ่องกง

อย่างไรก็ตาม
อุตสาหกรรมเครื่องประดับอัญมณีไทยจะยังคงรักษาความสามารถในการแข่งขันทั้งในด้านราคา
งานออกแบบและการตลาดได้
เนื่องจากการส่งเสริมของภาครัฐเพื่อยกระดับและขีดความสามารถของอุตสาหกรรมเครื่องประดับอัญมณีไทย
ไม่ว่าจะเป็นการยกเว้นภาษีนำเข้าวัตถุดิบเพื่อการผลิต
การจัดสรรงบประมาณในการเพิ่มศักยภาพและแข่งขันให้กับอุตสาหกรรมเครื่องประดับอัญมณี
ตลอดจนการตั้งสถาบันพัฒนาวิจัยอัญมณี และการพัฒนาช่างฝีมือผ่านสถาบันอุดมศึกษา
อีกทั้งภาคเอกชนมีความพร้อมทางด้านการเป็นศูนย์กลางการการค้าอัญมณีและเครื่องประดับ
ศูนย์กลางการค้าพลอยสี และวิจัยด้านอัญมณี จนกระทั่งความเชี่ยวชาญในการผลิตเครื่องประดับอัญมณี

บริษัทฯ ได้ตระหนักถึงภาวะการแข่งขันดังกล่าวเป็นอย่างดี
จึงดำเนินแผนนโยบายคุณภาพมาอย่างต่อเนื่องเป็นเวลาหลายทศวรรษ
โดยมุ่งเน้นที่จะแข่งขันด้านงานออกแบบและการตลาดเป็นสำคัญ
โดยพิจารณาได้จากการเป็นผู้นำการพัฒนาตราสินค้าของตนเอง
การเป็นผู้ผลิตสินค้าเครื่องประดับอัญมณีมากชิ้นระดับโลก
และการตอบสนองความพึงพอใจสูงสุดของลูกค้าทั้งหมดผ่านบริษัทย่อยใน ยุโรป อเมริกา และเอเชีย
นอกจากนี้บริษัทยังคงสร้างจิตสำนึกทางธุรกิจที่นำไปสู่การเคารพสิ่งแวดล้อม
คำนึงถึงสิทธิของชุมชนและสังคม รวมทั้งการดำเนินกิจกรรมทางธุรกิจที่เป็นธรรมสำหรับทุกฝ่าย

จำนวนและขนาดของคู่แข่งขัน ส่วนแบ่งตลาด ความยากและง่าย

เนื่องจากเป็นอุตสาหกรรมที่ต้องใช้เงินทุนจำนวนมาก และใช้ประสบการณ์ยาวนาน
รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นการเข้ามาเป็นผู้ประกอบการที่มีศักยภาพในอุตสาหกรรมนี้อาจทำได้ยาก ตัวอย่างเช่น
ลูกค้าที่ขายผ่าน TV เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตจำนวนน้อยรายในโลกที่สามารถผลิตได้ตามความต้องการของลูกค้ากลุ่มนี้
ซึ่งบริษัทก็ได้รับคำสั่งซื้อจากลูกค้าที่ขายผ่าน TV อย่างสม่ำเสมอ เนื่องจากมีราคาเหมาะสม
และควบคุมคุณภาพให้คงที่ได้ตามแบบที่ลูกค้ากำหนด

อำนาจต่อรองของผู้ซื้อและผู้ขาย

บริษัทมีนโยบายกระจายความเสี่ยงโดยขายสินค้าไปยังประเทศต่าง ๆ ทั่วโลก
เพื่อไม่เป็นการยึดติดกับตลาดใดตลาดหนึ่งและจะไม่ขายให้ลูกค้ารายใดเกิน 30%
ซึ่งเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

+-------------------+--------------+-------------+--------+-----------+
| ประเภทสินค้าของบริษัท | จำนวน &      |             | ส่วนแบ  | ค         |
|                   | ขนาดของคู่แข่ง  |             | ่งตลาดข | วามยาก/ง่า |
|                   |              |             | องบริษัท | ยของการมีค |
|                   |              |             |        | ู่แข่งรายใหม่ |
+-------------------+--------------+-------------+--------+-----------+
|                   | ในประเทศ     | ต่างประเทศ   |        |           |
+-------------------+--------------+-------------+--------+-----------+
| - เครื่องประดับทอง   | แทบไม่มี / ต่ำ  | น้อยราย /    | สูง     | ยาก       |
| 24 K              |              | ปานกลาง     |        |           |
|                   | ปานกลาง /    |             | สูง     | ยาก –     |
| - เครื่องประดับอัญมณี  | ปานกลาง      | น้อย /       |        | ปานกลาง   |
|                   |              | ปานกลาง     | ป      |           |
| ระดับกลุ่มราคากลาง - | ปานกลาง /    |             | านกลาง | ง่าย       |
| สูง                | ใหญ่          | มาก / ใหญ่   |        |           |
|                   |              |             | ป      | ปานกลาง   |
| - เครื่องประดับอัญมณี  | มาก /        | ปานกลาง /   | านกลาง |           |
|                   | ปานกลาง      | ปานกลาง     |        |           |
| ระดับกลุ่มราคากลาง - |              |             |        |           |
| ล่าง               |              |             |        |           |
|                   |              |             |        |           |
| - เครื่องประดับเงิน   |              |             |        |           |
+-------------------+--------------+-------------+--------+-----------+

หมายเหตุ : เป็นข้อมูลจากผู้บริหารของบริษัท

1.  เกณฑ์ในการกำหนดความยาก/ง่ายของการมีคู่แข่งรายใหม่
    พิจารณาจากจำนวนเงินลงทุนทั้งในส่วนของวัตถุดิบ เครื่องจักร ถ้าหากใช้เงินลงทุนสูง
    และต้องการใช้นักออกแบบสินค้า
    และแรงงานฝีมือที่มีคุณภาพก็จะมีความยากในการเข้ามาดำเนินธุรกิจ

2.  จำนวนคู่แข่งของประเภทสินค้าเครื่องประดับทอง 24 K ในประเทศมีเพียงรายเดียว

 การจัดหาผลิตภัณฑ์

   ลักษณะการจัดให้ได้มาซึ่งผลิตภัณฑ์

บริษัทใช้การผลิตแบบปริมาณมาก (Mass Production) สำหรับงานในกลุ่ม Silver
ส่วนงานในกลุ่ม High & Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง
ใช้ช่างฝีมือ และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีอัตราการสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสต์มาสและปีใหม่ แต่ก็มิได้ส่งผลกระทบต่อการดำเนินธุรกิจของบริษัท
เพราะบริษัท สามารถควบคุม และวางแผนการผลิตได้เป็นอย่างดี ในปี 2548 – 2550 บริษัทฯ
มีปริมาณการขายแยกเป็น 4 ไตรมาส ดังนี้

  -------------- -- -------- -- ------ -- -------- -- ------ -- -------- -- -------
                    ปี 2550                ปี 2549                ปี 2548      

  ไตรมาส            ล้านบาท      %         ล้านบาท      %         ล้านบาท      %

  1                 807         25        755         24        584         22

  2                 589         18        653         21        604         23

  3                 723         23        751         24        659         25

  4                 1,067       34        975         31        805         30

  รวม 4 ไตรมาส      3,186       100       3,134       100       2,652       100
  -------------- -- -------- -- ------ -- -------- -- ------ -- -------- -- -------

   กำลังการผลิตและปริมาณการผลิตย้อนหลัง 3 ปี

[TABLE]

 อัตราการใช้กำลังผลิต

บริษัทจะใช้อัตรากำลังการผลิตให้เป็นไปตามสัดส่วนของกลุ่มผลิตภัณฑ์ (Production Mix)
ตามที่ได้รับใบสั่งซื้อสินค้าในแต่ละฤดูกาล (Seasonality)

   อัตราเพิ่มของปริมาณการผลิตตามจำนวนหน่วย

  เป็นไปตามความต้องการของใบสั่งซื้อสินค้าและกำลังการผลิตที่มีอยู่

   จำนวนกะที่ผลิตได้ จำนวนกะที่ผลิตจริง

บมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น
เนื่องจากวัตถุดิบเป็นของมีค่าหากส่งมอบงานระหว่างกะจะยากในการควบคุม
หากงานมีปริมาณมากและเร่งด่วน บริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

 วัตถุดิบ และผู้จำหน่ายวัตถุดิบ (Supplier)

วัตถุดิบ แยกเป็น - โลหะ (gold, silver & alloy)

- ส่วนประกอบ (Component)

- อัญมณี

  - อื่น ๆ

[TABLE]

[TABLE]

 แหล่งที่มาของวัตถุดิบ

1.  โลหะ

    -   ทองคำ สั่งจากตัวแทนจำหน่ายจากประเทศฮ่องกง

    -   เนื้อเงิน สั่งจากตัวแทนจำหน่ายในประเทศ

    -   อัลลอย สั่งจากตัวแทนจำหน่ายจากประเทศอิตาลี

2. ส่วนประกอบ สั่งจากตัวแทนจำหน่ายจากประเทศอิตาลี

และผู้ผลิตในประเทศ

3. อัญมณี สั่งจากตัวแทนจำหน่ายหรือพ่อค้าคนกลาง ในกรุงเทพฯ
และมีบางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

เปรียบเทียบราคาทองคำ และราคาเนื้อเงิน ปี 2547 – 2550 ดังนี้

  ----------------------- -- -------- --- -------- --- -------- --- --------
  หน่วย : บาท/กรัม                                                    

                             2550         2549         2548         2547

  ราคาโลหะทองคำ              863.89       720.06       657.58       528.46

  ราคาโลหะเนื้อเงิน             15.26        12.31        8.59         7.65
  ----------------------- -- -------- --- -------- --- -------- --- --------

บริษัทจะกระจายการจัดซื้อวัตถุดิบต่าง ๆ ไปยังผู้จำหน่ายหลายรายและรักษาสัดส่วนการซื้อไม่ให้เกิน
30% ต่อราย และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะมีความเสี่ยงลดลง
หากมีการเปลี่ยนแปลง/สูญเสียผู้จำหน่ายรายนั้น ๆ ไป

 ขั้นตอนการผลิตและเทคโนโลยีการผลิต

  ออกแบบและขึ้นพิมพ์

ฉีดเทียน & หล่อ

แต่งตัวเรือน

  ฝัง

  ขัดตัวเรือน

  ชุบ

  ตรวจสอบคุณภาพ

  เข้าคลัง & หีบห่อ

ส่งออก

กิจกรรมการผลิตของแพรนด้าจัดเป็นประเภทใช้แรงงานเป็นจำนวนมาก (Labor Intensive)
เนื่องจากเป็นการผลิตที่ใช้ฝีมือแรงงาน (Handicrafts) เป็นหลัก
ดังนั้นบริษัทจึงได้สร้างงานโดยการฝึกฝีมือแรงงานเพื่อใช้ในการผลิตเครื่องประดับอัญมณี

   ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอกับการผลิตในปัจจุบัน
เทคโนโลยีสมัยใหม่นั้นช่วยสนับสนุนการผลิตให้มีประสิทธิภาพมากขึ้น
แต่ไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

   ความเป็นไปได้ที่จะถูกทดแทนด้วยเทคโนโลยี

เทคโนโลยีใหม่ไม่สามารถทดแทนฝีมือที่ปราณีตของแรงงานคนได้
แต่อาจมาช่วยให้การออกแบบสวยงามขึ้น ละเอียดแม่นยำมากขึ้น และผลิตได้รวดเร็วขึ้น

   ความสามารถความจำเป็นและค่าใช้จ่ายในการปรับเครื่องจักรให้แข่งขันได้

บริษัทมีฝ่ายวิศวกรรมการผลิต เป็นผู้ติดตามความเคลื่อนไหวของเทคโนโลยีต่าง ๆ
ที่เกี่ยวเนื่องกับอุตสาหกรรมผลิตเครื่องประดับอัญมณี
โดยที่บริษัทจะมีการปรับเปลี่ยนเครื่องจักรและเทคโนโลยีการผลิต
เพื่อเพิ่มคุณภาพและลดต้นทุนของสินค้าอย่างต่อเนื่อง

 ผลกระทบต่อสิ่งแวดล้อม

บริษัท ไม่เคยมีประวัติการกระทำผิดต่อสิ่งแวดล้อม อุตสาหกรรมเครื่องประดับอัญมณี
จะไม่มีผลกระทบต่อสิ่งแวดล้อมเนื่องจากบริษัทจะนำวัสดุและเศษซากจากกระบวนการผลิตกลับมาเป็นวัตถุดิบเพื่อผลิตใหม่
อีกทั้งบริษัทได้รับคัดเลือกให้เป็นสถานที่ทำงาน สะอาด ปลอดภัย ไร้มลพิษ
โดยได้รับใบรับรองระดับทอง จากสำนักอนามัยกรุงเทพมหานคร ให้เป็นสถานที่ทำงานน่าอยู่
น่าทำงาน ซึ่งพิธีจัดขึ้นในวันจันทร์ที่ 17 มิถุนายน 2545 ณ ห้องประชุม ชั้น 2 ศูนย์เยาวชน
กรุงเทพมหานคร (ไทย-ญี่ปุ่น) ดินแดง

 งานที่ยังไม่ได้ส่งมอบ

ประกอบด้วยสินค้าสำเร็จรูปรอการจัดส่ง (Goods in transit) และสินค้าระหว่างการผลิต
(work-in-process)